paragraph_text: Blomqvist i Mikkola dominirali su sezonom sa svojim Audi Quattro A2. Blomqvist je pobijedio na pet utrka. Audi je vrlo rano poveo sa šest pobjeda u prvih osam urtka, od toga su na dva prva relija imali sva tri mjesta na podiju. Mikkola je na kraju završio drugi unatoč ukupno osam mjesta na podiju tijekom čitave sezone. Alén je uspio osvojiti na kraju sezone treće mjesto, sa samo jednom pobjedom u svojoj Lancia Rally 037. Ari Vatanen vratio se na svjetsku reli scenu u Peugeot 205 T16, pobijedivši na tri od zadnja četiri relija što mu je bilo dovoljno za četvrto mjesto u ukupnom poretku. Važnije je to što je njegov Peugot pokazao da može pobijediti Audi u sljedećim sezonama.